Public procurement notice: Contract Notice
Published: 2021-10-12
Buyer: OPUS TITÁSZ Áramhálózati Zrt.
Country: HU
Contract type: Services
Procedure: Open procedure
CPV classification: 48000000 | 72200000 | 72230000: Custom software development services | 72260000: Software-related services | 72262000: Software development services
Submission deadline: 2021-11-08
Award criteria: The most economic tender

Technical requirements: Megrendelő székhelye (4024-Debrecen, Kossuth Lajos utca 41) és fióktelepe (1062-Budapest, Aradi utca 8-10)
Az OPUS TITÁSZ Áramhálózati Zrt. folyamatait támogató, SAP S/4HANA alapú TITÁN SAP Rendszer implementálása, a szükséges SAP licencek, gyártói támogatási és egyéb kapcsolódó szolgáltatások beszerzése
A TITÁN SAP Rendszer a Műszaki Leírásban meghatározottak szerint on-premise környezetben valósul meg, oly módon, hogy a nyertes Ajánlattevő a megvalósítása során megtervezi, implementálja, szükséges belső ABAP fejlesztéseket és integrációs feladatokat elvégzi, a rendszerek élesindítását és kiemelt támogatását, különös tekintettel az átmeneti időszakra vonatkozó feladatokra is, végrehajtja. A feladat részét képezi a specifikált dokumentációk elkészítése, a tesztelések Ajánlatkérővel közösen történő lebonyolítása és a szükséges oktatások megtartását. Ajánlatkérő a TITÁN SAP Rendszer megvalósítását két SAP S/4HANA alapú Rendszer implementálásával kéri: SAP S/4HANA Core Rendszer és SAP S/4HANA Iparági Rendszer. A nyertes Ajánlattevőnek továbbá feladata az SAP S/4HANA alapú Core Rendszer éles üzemi indulása és az SAP S/4HANA alapú Iparági Rendszer éles indulása közötti átmeneti időszakban az EON iparági rendszerével a szükséges Ajánlatkérő oldali integrációk biztosítása. A TITÁN SAP rendszernek alkalmasnak kell lennie a társaság vállalatirányitási funkciónak, valamint az árampiaci közmű elosztói folyamatok támogatására. A kialakítandó rendszernek 792 056 mérési pontot és 345 felhasználót kell kiszolgálnia. Ajánlattevő feladata a megvalósításhoz, és rendszer működéséhez szükséges licencek valamint azt támogató Software-as-a-Service és gyártói support szolgáltatásokkal kapcsolatban ajánlatot kidolgozni ezen elemek szállítására. A megvalósuló projekt és az ahhoz kapcsolódó leszállítandók, eredménytermékek nyelve: magyar, a leszállítás során nemzetközi projektvezetési módszertan (PMP vagy IPMA vagy ezzel egyenértékű) alkalmazása elvárás. A részletes követelményeket az eljárásban kiadott műszaki leírás(ok) és szerződéstervezet dokumentumai tartalmazzák.
A megvalósítandó Rendszerekben támogatandó folyamatok az alábbiak (a Rendszerek között elvárt funkcionális megbontást a Műszaki Leírás tartalmazza):
Az Ajánlattevőtől elvárt főbb implementációs feladatok (részletes bemutatását a Műszaki Leírás tartalmazza):
Ajánlattevő feladata, hogy munkacsoport megbeszélések keretében végezzen funkcionális felmérést a Műszaki leírás alapján, és megtervezze az implementálásra kerülő TITÁN SAP Rendszert. A tervezési szakasz kiterjed a Koncepcióterv dokumentum elkészítésére, Ajánlatkérő általi véleményezésére és elfogadására. A Koncepcióterv a Szervezeti terjedelemben meghatározott vállalat releváns testreszabási, illetve az eltérések miatt szükséges fejlesztések ismertetését tartalmazza.
Ajánlattevőnek el kell végeznie a rendszer beállítását és fejlesztését. A beállításokat Beállítási tervben kell rögzíteni, a fejlesztésekről funkcionális és technikai specifikációt kell készíteni. Az implementálás során kell elkészülnie a tesztelésre és oktatásra kész rendszernek.
Az infrastruktúrához kapcsolódó komponensek leszállítása nem része a műszaki terjedelemnek. Ugyanakkor Ajánlattevő támogatást kell biztosítson az Ajánlatkérő által végzett hardveres infrastruktúra és a hálózati rész méretezéséhez oly módon, hogy az éles rendszer performanciája, válaszideje megfeleljen a szállított rendszerre elvárható teljesítménynek. Ajánlattevő támogatja Ajánlatkérőt a technikai integrációs ellenőrzések és más, éles indulás előtti ellenőrzések során. A SAP bázis tevékenységeket, a felhasználói szerepkörök kialakítását az implementációs projekt ideje alatt Ajánlattevő végzi el, a Műszaki dokumentációban foglaltaknak megfelelően.
Ajánlattevő feladata a két SAP S/4HANA alapú rendszer közti integráció, továbbá az egyes SAP S/4HANA alapú rendszerek és a Műszaki leírásban ismertetett rendszerek közötti integráció megvalósítása. Az integrált rendszerkörnyezet tervezése Ajánlatkérő feladata, de Ajánlattevő együttműködik az SAP S/4HANA alapú rendszerhez kapcsolódó szakrendszerek felelőseivel, támogatja a tervezést. Ajánlattevő feladata az SAP S/4HANA oldali interfészek fejlesztése és konfigurálása. Az interfészekkel történő rendszerintegráció fejlesztői tesztelése Ajánlatkérő és Ajánlattevő közös feladata.
Ajánlatkérő a nyitó adatok és nyitott tételek adatmigrációját várja el a TITÁN SAP Rendszerbe. Az adatkinyerést, továbbá az adattisztítást, adatpótlást, adatkonverziót és adatgazdagítást Ajánlatkérő hajtja végre. Az elvárt adatbetöltési struktúrákat és értékkészleteket Ajánlattevőnek kell meghatároznia. Ajánlattevő feladata kifejleszteni a migrációs programokat. Az adatbetöltéseket Ajánlatkérő hajtja végre, de Ajánlattevőnek támogatást kell nyújtania. A migrációs adatbetöltő programok fejlesztői tesztjét Ajánlattevő tervezi és hajtja végre. A migrációs programok funkcionális tesztjét Ajánlatkérő hajtja végre. A migrációs adatbetöltés sorrendjét Ajánlattevő feladata meghatározni. Ajánlattevő aktívan részt kell vegyen az adatbetöltés kontrolleljárások tervezésében és az SAP S/4HANA alapú rendszerekből az ellenőrzésekhez szükséges listák előállításában.
Az oktatásokat mind Ajánlattevő, mind Ajánlatkérő oldali oktatási felelősök kell menedzseljék. Ajánlattevő oktatási vezetője elkészíti az Oktatási stratégiát az SAP S/4HANA alapú rendszerek vonatkozásában. Ajánlattevő feladata a rendszer kulcsfelhasználóinak gyakorlati oktatása. Ajánlattevőnek a megtartott oktatásokhoz el kell készíteni az oktatási segédanyagokat. A kulcsfelhasználók a felelősek az összes üzleti végfelhasználó oktatásáért és az oktatási anyagok elkészítéséért. Ajánlattevő feladata az üzemeltetéshez szükséges rendszeradminisztrátori oktatás az SAP S/4HANA alapú rendszerek vonatkozásában.
Ajánlatkérő jogosult legfeljebb 8000 óra opciós tanácsadói órakeret megrendelésére a támogatási időszak végéig. Az opciós tanácsadói órakeret a Műszaki leírás 2. sz. mellékletében és a Szerződéstervezetben meghatározottak szerint vehető igénybe. Az opciós tanácsadói órakeret lehívásának összege nem haladhatja meg az alapterjedelem (rendszerbevezetés, fejlesztés, támogatás, licencköltségek) ellenértékének 30%-át.
1) Ponthatárok: 0-100. A módszer(ek) meghatározása, amellyel a megadott ponthatárok közötti pontszám megadásra kerül: Az „Ár” szempont(ok) esetén a legelőnyösebb ajánlat 100 pontot kap, a többi ajánlat pedig a fordított arányosítás módszerével kap pontot. A „Minőségi” szempontok (személyi állomány többlettapasztalata) esetén azok az ajánlatok, melyek a tárgyi értékelési szempontok tekintetében a legkedvezőtlenebb értéket (0 hónap) tartalmazzák, az értékelés során adható pontszám alsó határával megegyező pontszámot, a legkedvezőbb szintet elérő (36 hónap) vagy annál kedvezőbb értéket tartalmazó ajánlatok pedig egyaránt az értékelés során adható pontszám felső határával megegyező pontszámot kapnak. Az AK által meghatározott két szélső érték (legkedvezőtlenebb és legkedvezőbb) közé eső megajánlás pedig a két szélső értéktől való távolságok arányának megfelelően a közbeszerzési dokumentumokban meghatározott képlet alkalmazásával, az egyenes arányosítás módszerét alkalmazva kerül pontozásra.
Ajánlattevő feladata a TITÁN SAP Rendszer fejlesztői tesztjeinek elvégzése. A felhasználói tesztelést Ajánlatkérő végzi és dokumentálja. A tesztelést Ajánlatkérő tesztelési vezetője irányítja, de együttműködik Ajánlattevő tesztelési vezetőjével. A Tesztelési stratégiát Ajánlattevő, a Tesztelési tervet az Ajánlatkérő készíti el. A tesztekhez és végfelhasználói oktatásokhoz szükséges tesztadatok előállítása Ajánlatkérő feladata. A Unitteszteket (fejlesztői vagy modulteszt) Ajánlattevőnek kell elvégeznie. A testreszabott elemeket és fejlesztéseket Ajánlattevő a dokumentált unitteszteket követően adja át az Ajánlatkérőnek. A Funkcionális teszt, Integrációs vagy folyamat teszt, Felhasználói Elfogadási Teszt (UAT), Szerepköri (jogosultság) tesztesetek előkészítése, a tesztelési feladat végrehajtása és dokumentálása Ajánlatkérő oldalon van. Terheléses és mennyiségi tesztek megszervezése és végrehajtása - Ajánlattevő támogatásával - az Ajánlatkérő feladata. Háromfázisú migrációs tesztet kell végrehajtani. Ajánlattevő feladata egy megfelelő SAP S/4HANA tesztelési környezet telepítése, további tesztkörnyezetek kialakítását Ajánlatkérő szakemberei végzik. Ajánlattevő feladata az SAP S/4HANA oldali hibák kezelése.
Ajánlattevő részéről elkészítendő projektimplementációs dokumentációk (leszállítandók) a Műszaki Leírásban találhatóak.

Eligibility requirements: Kizáró okok: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bekezdésének hatálya alatt áll. Igazolás: A 321/2015. (X. 30.) Korm. rendelet ("Korm. rendelet") 1. § (1) bekezdése alapján az ajánlattevőnek ajánlatában a Korm. rendelet 3-4. és 5-6. §-a szerint, előzetesen a Korm. rendelet II. Fejezete szerinti Egységes Európai Közbeszerzési Dokumentum ("EEKD") benyújtásával kell igazolnia, hogy nem tartozik a kizáró okok hatálya alá. Közös ajánlattétel esetén a közös ajánlattevők képviseletében az EEKD- ban foglalt nyilatkozatot az ajánlatot benyújtó gazdasági szereplő teszi meg. Ha egy ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek képviseletében a formanyomtatványt az ajánlattevő nyújtja be. Az EEKD-ban az érintett gazdasági szereplő egyrészt nyilatkozik arról, hogy a kizáró okok nem állnak fenn, másrészt megadja az eljárásban kért információkat. Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott ajánlattevő az eljárás eredményéről szóló döntés meghozatalát megelőzően, a Korm. rendelet 8-14. és 16. §-a szerint, további igazolások benyújtására is köteles. A Korm. rendelet 15. § (1) bekezdése alapján az alkalmasság igazolásában részt vevő alvállalkozó vagy más szervezet (személy) vonatkozásában az ajánlattevő az ajánlatban csak az EEKD-t nyújt be a Kbt. 62. § (1)-(2) bekezdésében foglalt kizáró okok hiányának igazolására, további igazolások benyújtására nem köteles. A Korm. rendelet 15. § (2) bekezdése alapján azon alvállalkozók tekintetében, amelyek nem vesznek részt az alkalmasság igazolásában ajánlattevő az ajánlatban a Kbt. 67. § (4) bekezdése szerinti nyilatkozatot nyújt be, további igazolások benyújtására nem köteles. Azon alvállalkozók tekintetében, amelyek nem vesznek részt az alkalmasság igazolásában, az ajánlatkérő kéri az EEKD II. rész D. pontjának kitöltését. A Korm. rendelet 13. §-a alapján folyamatban lévő változásbejegyzési eljárás esetében, az ajánlathoz az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást egyszerű másolatban.